CELEX: 62015CN0138
Language: mt
Date: 2015-03-23 00:00:00
Title: Kawża C-138/15 P: Appell ippreżentat fit-23 ta’ Marzu 2015 minn Teva Pharma BV u Teva Pharmaceuticals Europe BV mis-sentenza mogħtija mill-Qorti Ġenerali (Is-Sitt Awla) fit-22 ta’ Jannar 2015 fil-Kawża T-140/12, Teva Pharma BV u Teva Pharmaceuticals Europe BV vs L-Aġenzija Ewropea għall-Mediċini (EMA)

8.6.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 190/3
            
         Appell ippreżentat fit-23 ta’ Marzu 2015 minn Teva Pharma BV u Teva Pharmaceuticals Europe BV mis-sentenza mogħtija mill-Qorti Ġenerali (Is-Sitt Awla) fit-22 ta’ Jannar 2015 fil-Kawża T-140/12, Teva Pharma BV u Teva Pharmaceuticals Europe BV vs L-Aġenzija Ewropea għall-Mediċini (EMA)
   (Kawża C-138/15 P)
   (2015/C 190/03)
   Lingwa tal-kawża: l-Ingliż
   
      Partijiet
   
   
      Appellanti: Teva Pharma BV u Teva Pharmaceuticals Europe BV (rappreżentanti: G. Morgan, Solicitor, K. Bacon, Barrister u E.S. Mackenzie, Solicitor)
   
      Partijiet oħra fil-proċedura: L-Aġenzija Ewropea għall-Mediċini, Il-Kummissjoni Ewropea
   
      Talbiet tal-appellanti
   
   
               —
            
            
               tannulla s-sentenza tal-Qorti Ġenerali;
            
         
               —
            
            
               tannulla d-deċiżjoni tal-EMA, li tinsab fl-ittra tagħha tal-24 ta’ Jannar 2012, li tirrifjuta li tivvalida l-applikazzjoni tal-appellanti għal awtorizzazzjoni ta’ tqegħid fis-suq;
            
         
               —
            
            
               tikkundannna lill-EMA għall-ispejjeż tal-appellanti.
            
         
      Aggravji u argumenti prinċipali
   
   Insostenn tal-appell, l-appellanti jippreżentaw aggravju wieħed, li huwa li l-Qorti Ġenerali wettqet żball ta’ liġi fl-interpretazzjoni tagħha tal-Artikolu 8 tar-Regolament (KE) Nru 141/2000 (1). Tliet żbalji ta’ liġi distinti huma allegati. L-ewwel nett, huwa allegat li l-Qorti Ġenerali interpretat b’mod żbaljat l-Artikolu 8(3), moqri flimkien mal-Artikolu 8(1), peress li naqset milli tevalwa li t-tieni prodott orfni li jixxiebah awtorizzat skont deroga taħt l-Artikolu 8(3) ma jistax iwassal għall-għoti tal-esklużività tas-suq li hija prevista għall-ewwel prodott orfni taħt l-Artikolu 8(1).
   It-tieni nett, hija wettqet żball meta kkonkludiet li l-interpretazzjoni tagħha tal-Artikolu 8 ma għandhiex l-effett li testendi s-suq esklużivament marbut mal-ewwel prodott.
   It-tielet nett, il-Qorti Ġenerali iddeskriviet b’mod żbaljat u għalhekk naqset milli tindirizza b’mod xieraq il-każ alternattiv tal-appellanti fir-rigward tal-motiv għal annullament oriġinali, li kien li anki jekk bħala prinċipju t-tieni prodott kien jibbenefika mill-perijodu ta’ esklużività tas-suq tiegħu stess, dik l-esklużività ma għandhiex topera sabiex teskludi verżjoni ġenerika tal-ewwel prodott mis-suq.
   L-appellanti jitlob li l-Qorti tal-Ġustizzja tagħti sentenza finali li tannulla d-deċiżjoni kkontestata.
   
      (1)  Regolament (KE) Nru 141/2000 tal-Parlament Ewropew u tal-Kunsill, tas-16 ta’ Diċembru 1999, dwar il-prodotti mediċinali orfni.